Source: https://www.vero.fi/syventavat-vero-ohjeet/ohje-hakusivu/48548/kapitalisaatiosopimuksen_verotu/
Timestamp: 2019-07-17 23:18:09+00:00

Document:
Kapitalisaatiosopimuksen verotus - Verohallinto
A48/200/2015
20.11.2015−31.12.2016
Kapitalisaatiosopimuksella tarkoitetaan vakuutusyhtiön kanssa tehtyä henkivakuutusluokkaan 6 kuuluvaa säästämis- tai sijoittamissopimusta. Tässä ohjeessa käsitellään kapitalisaatiosopimuksen verotusta luonnollisen henkilön tuloverotuksessa ja yhteisön tuloverotuksessa, lukuun ottamatta vakuutuslaitosten ja luotto- ja rahalaitosten tuloverotusta. Ohjeessa käsitellään lisäksi kapitalisaatiosopimusta ennakkoperinnässä, perintö- ja lahjaverotuksessa sekä varainsiirtoverotuksessa.
Tässä ohjeessa käsitellään kapitalisaatiosopimuksen verokohtelua luonnollisen henkilön tuloverotuksessa, ennakkoperinnässä, perintö- ja lahjaverotuksessa sekä varainsiirtoverotuksessa. Yhteisöjen tuloverotusta käsitellään lukuun ottamatta vakuutuslaitosten sekä luotto- ja rahoituslaitosten verotusta. Ohjeen tarkoituksena on selkiyttää ja yhtenäistää kapitalisaatiosopimuksen verotuskohtelua.
B on 1.2.2016 edelleen Y Oyj:n palveluksessa. Vakuutusyhtiö maksaa Y Oyj:lle vakuutuksen takaisinostoarvon, jonka Y Oyj maksaa edelleen B:lle. Y Oyj:n B:lle maksama suoritus on hänen veronalaista palkkatuloaan, josta Y Oyj:n on toimitettava ennakonpidätys ja maksettava työnantajan sosiaaliturvamaksu.
A:lle syntyy järjestelystä vuosittain veronalaista palkkatuloa työnantajan kyseisenä vuonna maksaman vakuutusmaksun määrä eli 10.000 euroa kalenterivuotta kohden. X Oy toimittaa näistä palkoista vuosittain ennakonpidätyksen ja maksaa niistä työnantajan sosiaaliturvamaksun.
Työnantajan maksamien kapitalisaatiosopimuksen maksujen ja niille kertyneen tuoton arvo (kapitalisaatiosopimuksen takaisinostoarvo) on viimeksi mainitut rajoitukset sisältävässä järjestelyssä palkansaajan veronalaista ansiotuloa vasta sillä hetkellä, kun jokin näistä rajoituksista päättyy. Palkansaajan saama ansiotulo on palkkatuloa, minkä vuoksi työnantajan on toimitettava takaisinostoarvosta ennakonpidätys (mukaan lukien vakuutetun sairausvakuutusmaksu) ja maksettava siitä työnantajan sosiaaliturvamaksu rajoituksen päättymishetkellä.
B jatkaa Y Oy:n palveluksessa kolmen vuoden ajan, jolloin edellä mainitut rajoitukset ja purkavan ehdon voimassaolo päättyy. Kapitalisaatiosopimuksen takaisinostoarvo on tällöin yhteensä 50.000 euroa. B saa tällöin kapitalisaatiosopimuksen varat vallintaansa siten, että sopimuksen takaisinostoarvo katsotaan kokonaisuudessaan hänen veronalaiseksi palkkatulokseen. Y Oy toimittaa takaisinostoarvosta ennakonpidätyksen ja maksaa siitä työnantajan sosiaaliturvamaksun.
C jatkaa Z Oy:n palveluksessa viiden vuoden ajan, jolloin edellä mainitut rajoitukset ja purkavan ehdon voimassaolo päättyy. C saa tällöin kapitalisaatiosopimuksen vallintaansa. Sopimuksen takaisinostoarvo katsotaan kokonaisuudessaan hänen veronalaiseksi palkkatulokseen. Sopimuksen takaisinostoarvo (maksut ja niille kertynyt tuotto) on tällöin yhteensä 75.000 euroa. Z Oy toimittaa tästä määrästä ennakonpidätyksen ja maksaa siitä työnantajan sosiaaliturvamaksun.
Perintö- ja lahjaverolain 9 §:n 2 momentin mukaan kuolinpesän omaisuuden arvosta saadaan vähentää muun ohessa velat, joihin luetaan myös kuolinpesästä menevät, perinnönjättäjän elinaikaan kohdistuvat verot ja maksut. Kapitalisaatiosopimuksen tuotto on tuloverotuksessa veronalaista tuloa, joten kapitalisaatiosopimuksen tuottoon kohdistuva laskennallinen tulovero voidaan vähentää perintöverotuksessa. Kapitalisaatiosopimuksen tuottoa verotetaan luonnollisen henkilön tuloverotuksessa pääomatulona, joten vähennettävänä verokantana käytetään pääomatulon verokantaa. Kapitalisaatiosopimuksen pääoman palautus ei ole tuloverotuksessa veronalaista tuloa, joten pääoman osalta ei muodostu perintöverotuksessa vähennyskelpoista laskennallista verovelkaa.
Esimerkki 22: A saa testamentin perusteella omistusoikeuden B:n tekemään kapitalisaatiosopimukseen. Sopimuksen takaisinostoarvo on B:n kuolinhetkellä 50.000 euroa. Takaisinostoarvo muodostuu 40.000 euron osalta B:n maksamista maksuista ja 10.000 euron osalta sopimuksen tuotosta.
Kapitalisaatiosopimuksen tuottoon kohdistuvan laskennallisen verovelan määrä on kuolinhetkellä (10.000 x 30 %) 3.000 euroa. Kapitalisaatiosopimuksen arvoksi katsotaan siten perintöverotuksessa (50.000 - 3.000) 47.000 euroa.
Kapitalisaatiosopimuksen takaisinostoarvo voi olla perittävän kuolinhetkellä vainajan vakuutusyhtiölle maksamia maksuja pienempi eli kapitalisaatiosopimus voi olla tappiolla. Tällöin sopimukseen ei liity sellaista veronalaista tuottoa, jota vastaavaa laskennallista tuloveroa voitaisiin vähentää.
Kapitalisaatiosopimuksen tuottoon kohdistuvan laskennallisen verovelan määrä on lahjoitushetkellä (30.000 x 30 %) 9.000 euroa. B:n katsotaan siten saavan C:lta (130.000 – 80.000 – 9.000) 41.000 euron arvoisen veronalaisen lahjan.
Työnantajan palveluksessaan olevalle palkansaajalle maksama suoritus on työsuhteeseen perustuvaa tuloa, joten se on verotuksessa palkansaajan veronalaista palkkatuloa (EPL 13 § 1 momentti). Työnantajan on toimitettava palkkana verotettavasta suorituksesta ennakonpidätys, mukaan lukien vakuutetun sairausvakuutusmaksu (EPL 9 § sekä sairausvakuutuslaki (1224/2005, SVL) 18 luku 14 § 1 momentti ja 18 luku 15 § 1 momentti). Työnantajan on myös maksettava palkkana verottavasta suorituksesta työnantajan sosiaaliturvamaksu (laki työnantajan sosiaaliturvamaksusta (366/1963, StmL) 4 § 1 momentti).
Jos työnantaja maksaa kapitalisaatiosopimuksen avulla toteutetussa lisäeläkejärjestelyssä palkansaajalle toistuvia suorituksia sen jälkeen, kun hänen työsuhteensa on päättynyt ja hän on siirtynyt eläkkeelle, työnantajan hänelle maksamat suoritukset ovat veronalaista eläketuloa. Työnantajan on toimitettava eläketulosta ennakonpidätys, mukaan lukien eläketulosta suoritettava korotettu sairaanhoitomaksu (EPL 9 § sekä SVL 18 luku 14 § 1 momentti ja 18 luku 20 § 2 momentti).
Työnantajan on toimitettava palkkana verotettavasta maksusta ennakonpidätys, mukaan lukien vakuutetun sairausvakuutusmaksu (EPL 9 § sekä SVL 18 luku 14 § 1 momentti ja 18 luku 15 § 1 momentti). Työnantajan on myös maksettava palkkana verottavasta suorituksesta työnantajan sosiaaliturvamaksu (laki työnantajan sosiaaliturvamaksusta (366/1963, StmL) 4 § 1 momentti).
16.1 Kausiveroilmoitus
Ennakkoperintälain 32 §:n 1 momentin mukaan suorituksen maksajan on annettava Verohallinnolle ilmoitus maksamistaan palkoista ja muista suorituksista sekä niistä toimitetuista ennakonpidätyksistä kausiveroilmoituksella siten kuin verotililaissa säädetään. Säännöstä sovelletaan myös rajoitetusti verovelvolliselle maksettuihin suorituksiin (LähdeVL 8 §).
Vakuutusyhtiön tai muun vakuutuksenantajan on ilmoitettava luonnolliselle henkilölle maksamansa kapitalisaatiosopimuksen tuotto kausiveroilmoituksella siltä osin kuin se on veronalaista tuloa. Yleisesti verovelvolliselle maksettu tuotto ilmoitetaan kohdassa 601 ja siitä toimitettu ennakonpidätys kohdassa 602. Rajoitetusti verovelvolliselle maksettu tuotto ilmoitetaan kohdassa 605 ja siitä peritty lähdevero kohdassa 606. Verovapaita vakuutuskorvauksia ei ilmoiteta kausiveroilmoituksella.
Työnantajan on ilmoitettava palveluksessaan olevalle palkansaajalle suorittamansa palkka tai eläke kausiveroilmoituksella myös silloin, kun palkka tai eläke on rahoitettu kapitalisaatiosopimuksesta saaduilla varoilla. Työnantajan on niin ikään ilmoitettava kausiveroilmoituksella palkkana verotettava kapitalisaatiosopimuksen maksu ja sopimukseen perustuvien oikeuksien siirto palkansaajalle. Yleisesti verovelvolliselle maksettu palkka tai eläke ilmoitetaan kohdassa 601 ja siitä toimitettu ennakonpidätys kohdassa 602. Rajoitetusti verovelvolliselle maksettu palkka tai eläke ilmoitetaan kohdassa 605 ja siitä peritty lähdevero kohdassa 606. Palkka ilmoitetaan lisäksi kohdassa 609 ja siitä suoritettu työnantajan sosiaaliturvamaksu kohdassa 610.
johtaja veroasiantuntija
Sivu on viimeksi päivitetty 23.11.2015

References: § 1
 § 1
 § 1
 § 1
 § 1
 § 2
 § 1
 § 1
 § 1